Jim Ashilevi

Jim Ashilevi (sündinud 29. augustil 1984 Tallinnas) on eesti kirjanik ja lavastaja.

Haridus
Ashilevi on õppinud ühe õppeaasta Tallinna Kopli Kunstikeskkoolis ja seejärel Tallinna Inglise Kolledžis (1992–2003). Ta on lõpetanud Tallinna Ülikooli audiovisuaalse meedia erialal (bakalaureusekraad, 2006) ja Viljandi Kultuuriakadeemia lavastamise erialal (bakalaureusekraad, 2011). 2013. aastal täiendas end Londonis Robert McKee loovkirjutamise seminaril "Story". 2019. aastal alustas ta õpinguid Tallinna Ülikooli ja Eesti Kunstiakadeemia magistriõppes kirjanduse, visuaalkultuuri ja filmiteooria erialal (lõpetamata).Jim Ashilevi elulugu Telekraat. Vaadatud 20.12.2025. 

Töö ja looming
Aastatel 2004–2007 töötas ta Pimedate Ööde filmifestivali animafilmide festivali Animated Dreams filmide hankijana ja PÖFF-i tehnikuna.

Aastatel 2006–2007 tegi ta Raadio 2-s toimetaja-saatejuhina filmisaadet "Kinoteek" ning 2010–2014 juhtis ETV kultuurisaadet "OP!".Jim Ashilevi elulugu Telekraat. Vaadatud 20.12.2025. 

2013. aastast oli Ashilevi Von Krahli Teatri koosseisuline liige, töötades lavastaja, näitleja ja dramaturgina. 2015. aastal oli ta vabakutseline. Aastatel 2016–2018 oli ta reklaamiagentuuri Age McCann loovjuht. 2016. aastast juhib ta koos Ivo Krustokiga popkultuuri ja tehnoloogia taskuhäälingu "Popkulturistid" saateid.Tutvustus Jim Ashilevi kodulehel. Vaadatud 20.12.2025.Jim Ashilevi elulugu Telekraat. Vaadatud 20.12.2025. 

Aastatel 2019–2020 tegi ta lavastajana Inglismaal koostööd stuudioga ZA/UM videomängu "Disco Elysium" karakterite väljaarendamisel.Brent Pere.Jim Ashilevi: videomängu lavastamine on veel kollektiivsem looming kui teater ERR Kultuur, 04.08.2020.

Alates 2019. aastast õpetab ta Drakadeemias loovkirjutamist.Loovkirjutamine Jim Ashileviga Drakadeemia koduleht. Vaadatud 20.12.2025.

Ta on kirjutanud näidendeid ja paar romaani. Tema lühiproosat ja luulet on ilmunud ajakirjades Vikerkaar, Värske Rõhk, Vihik ja ZA/UM.

Ilukirjandusteosed
"Portselansuits" (Eesti Draamateater, 2007) – näidend
"Nagu poisid vihma käes" (Eesti Kirjanduse Selts, 2007) – näidend
"Ma olen elus olemise tunne" (Verb, 2011) – romaan
"Kehade mets" (Libros Insanos, 2015) – romaan
"Suutud" (Libros Insanos, 2025) – luulekogu

Publitsistikateosed
"Žilett. Monolooge ja dialooge ajastuväärilisest teatrist" (Von Krahli Teater, 2014) – kogumik, koostajad Jim Ashilevi ja Valle-Sten Maiste, toimetaja Jim Ashilevi
"Armastuskirju teatrile" (Petrone Print, 2016) – esseekogu

Filmid ja telesarjad
"Malev" (mängufilm, 2005) – operaatori assistent; näitleja: liivlaste vanem Kaupo
"Teine tulemine" (lühimängufilm, 2008) – konsultant
"Free range" (mängufilm, 2013) – näitleja: Sõber
"Maa, armastan sind!" (telesari, 2015) – näitleja
"Alo" (telesari, 2018–) – kaasstsenarist ja näitleja
"Uus raha" (mängufilm, 2025) – näitleja: krüptomees Karlos

Tunnustus
2006 – Eesti Kultuurkapitali kirjanduse sihtkapitali aastapreemia ("Nagu poisid vihma käes")
2013 – Kristallkingakese auhind
2018 – Eesti Kultuurkapitali kirjanduse sihtkapitali aastapreemia ("Unusta/Unista")
Kirjandusvõistluste auhinnad
2005 – Eesti Teatri Agentuuri näidendivõistluse II preemia ("Nagu poisid vihma käes")
2009 – Heidelberger Stückemarkti innovatsiooniauhind näidendi "Portselansuits" eest
2015 – Eesti Kirjanike Liidu romaanivõistlusel III koht ("Kehade mets")

Isiklikku
Tema ema on laulja Siiri Känd-AshileviKäbi ei kuku. Siiri Känd ja Jim Ashilevi. ERR Vikerraadio. 29.10.2017. ja isa on ghanalane Prosper Kofi Ashilevi. Tema õde on laulja ja näitleja Sandra Ashilevi.Jim Ashilevi elulugu Telekraat. Vaadatud 20.12.2025. 

2023. aastal abiellus ta Gea Grigorjeviga.Ametlikult abikaasad! Jim Ashilevi sõudis pikaajalise elukaaslasega abieluranda, Kroonika, 28. juuli 2023. Paaril on 2014. aastal sündinud tütar.Näitleja Jim Ashilevi sai isaks Postimees/Elu24, 31.07.2014.

Viited

Välislingid
Ene Paaver. Jim Ashilevi armulugu teatriga Postimees, 26. oktoober 2005
Maarja Pärtna. Romaanikunst kui välja sirutatud käsi Sirp, 18. detsember 2015
Jim Ashilevi: ma olen oma isa peale klassikaliselt vihane ERR Eeter, 30. oktoober 2017
Külaline. Kirjanik Jim Ashilevi Saatejuht Kaisa Ling. ERR Klassikaraadio, 3. jaanuar 2026

Kategooria:Eesti näitlejad
Kategooria:Eesti lavastajad
Kategooria:Eesti kirjanikud
Kategooria:Tallinna Ülikooli vilistlased
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1984